ກອງປະຊຸມສະໄໝສາມັນ ເທື່ອທີ 5 ຂອງສະພາແຫ່ງຊາດ ຊຸດທີ 8, ໃນວັນທີ 13 ມິຖຸນາ 2018 ເຊິ່ງເປັນມື້ທີ 7 ຂອງ ການດໍາເນີນກອງປະຊຸມພາຍ ໃຕ້ການເປັນປະທານຂອງ ທ່ານ ພົນໂທ ແສງນວນ ໄຊຍະລາດ ຮອງປະທານສະພາແຫ່ງຊາດ, ບັນດາສະມາຊິກສະພາແຫ່ງຊາດ ໄດ້ຮັບຮອງເອົາຮ່າງກົດ ໝາຍວ່າດ້ວຍສະຫະພັນນັກຮົບ ເກົ່າລາວ ເຊິ່ງເປັນກົດໝາຍສ້າງ ໃໝ່ດ້ວຍຄະແນນສຽງເຫັນດີ ເປັນສ່ວນຫລາຍ, ເຊິ່ງຕາງໜ້າ ສະເໜີຮ່າງກົດໝາຍສະບັບສ້າງ ໃໝ່ດັ່ງກ່າວໂດຍ ທ່ານ ພົນຈັດ ຕະວາ ຄຳຜາງ ກອງຈັນແສງ
ຮອງປະທານສະຫະພັນນັກຮົບ ເກົ່າແຫ່ງຊາດລາວ ເຊິ່ງທ່ານ ໄດ້ກ່າວວ່າ: ຈຸດປະສົງຂອງກົດໝາຍດັ່ງ ກ່າວແມ່ນເພື່ອໃຫ້ສອດຄ່ອງກັບ ສະພາບການ, ເງື່ອນໄຂ ແລະ ຄວາມຕ້ອງການໃນການພັດທະ ນາຂອງອົງການຈັດຕັ້ງສະຫະ ພັນນັກຮົບເກົ່າແຫ່ງຊາດລາວ ໃນໄລຍະໃໝ່ ອີກດ້ານໜຶ່ງສະຫະ ພັນນັກຮົບເກົ່າແຫ່ງຊາດລາວ ຍັງບໍ່ທັນມີກົດໝາຍ, ມີພຽງແຕ່ ມະຕິຕົກລົງຂອງກົມການເມືອງ ສູນກາງພັກ ສະບັບເລກທີ 68-69/ກມສພ ລົງວັນທີ 9 ກັນຍາ 2002 ວ່າດ້ວຍການສ້າງຕັ້ງ, ການຈັດຕັ້ງ ແລະ ການເຄື່ອນ ໄຫວຂອງສະຫະພັນນັກຮົບເກົ່າ ແຫ່ງຊາດລາວ ແລະ ລະບຽບ ການສະເພາະເທົ່ານັ້ນ. ສະນັ້ນ ຖ້າຫາກວ່າກົດໝາຍສະບັບນີ້ໄດ້ ຮັບຮອງຈາກສະມາຊິກສະພາ ແຫ່ງຊາດ ແລະ ປະກາດໃຊ້ຢ່າງ ເປັນທາງການຈະສ້າງເງື່ອນໄຂ ອັນດີໃຫ້ແກ່ການເຄື່ນໄຫວຕາມ ພາລະບົດບາດ ສິດໜ້າທີ່ໃນ ການຄຸ້ມຄອງ ຕິດຕາມ ກວດກາ ຂອງສະຫະພັນນັກຮົບເກົ່າແຫ່ງ ຊາດລາວມີຄວາມຖືກຕ້ອງສອດ ຄ່ອງກັບເງື່ອນໄຂຕົວຈິງ. ກົດ ໝາຍສະບັບນີ້ປະກອບດ້ວຍ 11 ພາກ 4 ໝວດ ແລະ 58 ມາດ ຕາ, ເຊິ່ງໄດ້ກໍານົດບັນດາຫລັກ ການ, ລະບຽບການ, ສິດໜ້າທີ່, ນະໂຍບາຍ, ໂຄງປະກອບການ ຈັດຕັ້ງຕາມພາລະບົດບາດ, ການຍ້ອງຍໍຕໍ່ຜູ້ມີຄຸນງາມຄວາມ ດີໃນການເຄື່ອນໄຫວວຽກງານ ແລະ ມາດຕະການຕໍ່ຜູ້ລະເມີດ ແລະ ອື່ນໆ. ຜ່ານການປະກອບຄຳຄິດ ເຫັນເປັນເວລາໜຶ່ງວັນເຕັມຂອງ ບັນດາສະມາຊິກສະພາແຫ່ງ ຊາດຢ່າງກົງໄປກົງມາຍົກໃຫ້ ເຫັນຫລາຍດ້ານດ້ວຍບັນຍາ ກາດຟົດຟື້ນ ແລະ ຄວາມຮັບຜິດ ຊອບສູງ ໃນຕອນທ້າຍໄດ້ພ້ອມ ກັນລົງຄະແນນສຽງຮັບຮອງ ເອົາກົດໝາຍສະຫະພັນນັກຮົບ ເກົ່າລາວດ້ວຍຄະແນນສຽງ ສ່ວນຫລາຍ.